《汴渠》
宋代·金君卿

洪河贯中州，随汴凿支流。
滔滔万里来，禹浪东南浮。
粮道所由万，日逝千斯舟。
嗟哉隋皇帝，祸起江都游。
先身不先民，及乐不及忧。
远弃宗室重，死作社稷羞。
胡为得民力，举{左金右臿}成巨沟。
后来蒙其利，厥功固难酬。
愿思所以失，宴安仍仇雠。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。